Browning Automatic Rifle

Browning Automatic Rifle ('Browningu automaatvintpüss', BAR) on Ameerika Ühendriikide automaatvintpüsside ja kuulipildujate seeria, mida 20. sajandil mitme riigi sõjaväed kasutasid. BAR-i seeria peamine mudel oli M1918, mis kasutas padrunit .30-06 Springfield. Selle konstrueeris Euroopas tegutsenud Ameerika Ekspeditsioonijõududele John Browning. M1918 asendas varem kasutuses olnud Prantsusmaal valmistatud kuulipildujaid Chauchat ja Hotchkiss M1909.

BAR oli mõeldud jalaväelastele kasutamiseks rünnakmanöövri ajal, seda tulistati kasutades üle õla käivat kinnitust või lihtsalt puusalt. Sellist taktikat kutsuti "marsituleks", kuna seda kasutasid sõdurid kaevikusõjas liikudes. BAR lõpuks seatud kõrgetele ootustele ei automaadi ega kuulipildujana ei vastanudki.

USA armee kasutas BAR-i praktikas kergekuulipildujana, mida lasti harkjalalt (mudelitel, mis valmistati pärast aastat 1938). Originaalse M1918 BAR-i variant Colt Monitor Machine Rifle on kergeim .30-06 Springfield moona kasutav tulirelv. Selle 20-lasuline salv piiras relva kasutamist selles kuulipilduja rollis.

Kuigi BAR-i kasutati mõnel määral juba esimeses maailmasõjas, sai sellest Ameerika Ühendriikide armee standardkergekuulipilduja alles aastal 1938. Relva kasutati laialdaselt nii teises maailmasõjas kui Korea sõjas. Vietnami sõjas BAR enam nii levinud ei olnud. Ameerika Ühendriikide maavägi hakkas BAR-i asendama viiekümnendatel, algul võeti kasutusele M14 vintpüssi jao automaatrelva variant, aastal 1957 M60.

Kasutajad

 Ameerika Ühendriigid

: võeti kasutusse aastal 1930, toodeti litsentsi alusel Fabrique Nationale'is.

 Brasiilia

 Egiptus: FN tüüp D moonaga 7.92 Mauser.

: FN Mle 30 ja M1918 BAR.
 Filipiinid: neid kasutasid Jaapani-vastased mässulised ja Filipiinide relvajõud Hukbalahapi ülestõusu ajal.

: kasutusel Rahvuslikus Revolutsiooniarmees teise Hiina-Jaapani sõja ja sellele järgnenud Hiina kodusõja ajal.
: palju relvi saadi Hiina Vabariigilt kodusõja ajal sõjasaagiks.
 Hispaania Riik: saadi kodusõja käigus vabariiklastelt sõjasaagiks.
 Hispaania Vabariik
: väljastati merejalaväele aastal 1943, kui loodi Mariniersbrigade. Tuntud nimega Browning Automatisch Geweer M.1918 A2, Mariniersbrigades oli 243 BAR-i. Armee kasutas relvi M1918A2 ÜRO juhtimisel Korea sõjas.

: kasutas relvi FN Model D.

: kasutas relvi M1918A2 nimega Fucile Mitragliatore Browning (B.A.R.) cal. 7,62.
: mõned relvad FN Mle 30 olid kasutusel. Enamik oli saadud hiinlastelt sõjasaagiks ning hiinakeelsed märgistused olid asendatud jaapanikeelsetega. Pärast II maailmasõda kasutati relvi M1918A2 riigi politseis.

 Kanada

: Colt commercial BAR. Mõned relvad M1918A2 BAR olid kasutusel ka Brigaad 2506 dissidentide seas.

 Laose Kuningriik: saadi USA-lt kodusõja ja Vietnami sõja ajal.

: kasutusel sõjaväes.
 Lõuna-Vietnam: kasutusel Vietnami Vabariigi armees, enamik neist olid USA ülejäägid.
: Wehrmacht sai Poolalt sõjasaagiks relvad Browning wz. 1928,  need olid nime IMG 28(p) all kasutusel teise maailmasõja lõpuni.
: BAR-i kasutas Guardia Nacional de Nicaragua, relvad saadi USA-lt aastatel 1932–1979.

: mõned Colt commercial BAR-id osteti. Teises maailmasõjas kasutati ka Poolalt saadud relvi Browning wz. 1928.
: kasutati piiratud koguses 1965. aasta India-Pakistani sõjas.
: 1950.–1970. aastatel Rahvuskaardis.

: tarniti II maailmasõja ajal Vaba Prantsusmaa üksustele, hiljem kasutati Indohiina sõjas ja Alžeeria sõjas. Kasutusel nimega Fusil-mitrailleur 7 mm 62 (C. 30) M. 18 (B. A. R.).
 Põhja-Vietnam: eelnevalt Prantsusmaale kuulunud BAR-id olid kasutusel Viet Congis ja Põhja-Vietnami armees.

: FN Mle 30 ja Rootsi m/21.
: 25 000 tk osteti aastal 1940, väljastati Home Guardi üksustele.
: nimede all ปลก.88 või ปืนเล็กกล 88.

Vaata ka
Avtomat Fjodorova
FM 24/29 kergekuulipilduja
Kg m/40 automaatvintpüss
M27 Infantry Automatic Rifle
Mendoza RM2
Model 45A
Mondragón (vintpüss)
Ribeyrolles 1918 (automaatkarabiin)
Weibel M/1932

Viited

Välislingid
FM 23-15 Basic Field Manual Browning Automatic Rifle, Caliber .30, M1918A2 with Bipod
 
 YouTube animation showing mechanism of BAR 1918

Ameerika Ühendriikide relvad
Kergekuulipildujad